CELEX: 32018D0824
Language: ro
Date: 2018-06-04 00:00:00
Title: Decizia de punere în aplicare (UE) 2018/824 a Comisiei din 4 iunie 2018 de încheiere a procedurilor antidumping privind importurile de ferosiliciu originar din Egipt și Ucraina

5.6.2018   
            
            
               RO
            
            
               Jurnalul Oficial al Uniunii Europene
            
            
               L 139/25
            
         DECIZIA DE PUNERE ÎN APLICARE (UE) 2018/824 A COMISIEI
   din 4 iunie 2018
   de încheiere a procedurilor antidumping privind importurile de ferosiliciu originar din Egipt și Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul de bază”), în special articolul 9 alineatul (1),
   întrucât:
   A.   DESCHIDEREA PROCEDURII
   
   
               (1)
            
            
               La 2 august 2017, Comisia Europeană (denumită în continuare „Comisia”) a deschis o anchetă antidumping privind importurile în Uniune de ferosiliciu originar din Egipt și Ucraina și a publicat un aviz de deschidere în Jurnalul Oficial al Uniunii Europene (2).
            
         
               (2)
            
            
               Ancheta a fost deschisă în urma unei plângeri depuse de către Euroalliages (denumit în continuare „reclamantul”) în numele a patru producători din Uniune, și anume Ferropem, Ferroatlántica SL, OFZ și Huta Laziska SA, care reprezintă peste 90 % din producția totală de ferosiliciu de la nivelul Uniunii. Plângerea conținea probe prima facie care atestau existența dumpingului prejudiciabil și care au fost considerate suficiente pentru a justifica deschiderea procedurii.
            
         
               (3)
            
            
               Comisia a informat reclamantul, producătorii-exportatori cunoscuți din Egipt și Ucraina, importatorii și utilizatorii cunoscuți și alte părți cunoscute a fi interesate, precum și pe reprezentanții din Egipt și Ucraina cu privire la deschiderea anchetei. Părțile interesate au avut posibilitatea de a-și face cunoscute în scris punctele de vedere și de a solicita o audiere în termenul stabilit în avizul de deschidere.
            
         
               (4)
            
            
               În perioada decembrie 2017 – februarie 2018 au fost efectuate vizite de verificare la fața locului la locațiile a patru producători din Uniune, la producătorii-exportatori cooperanți din Egipt și, respectiv, Ucraina și la un importator afiliat cooperant din Uniune.
            
         B.   RETRAGEREA PLÂNGERII ȘI ÎNCHEIEREA PROCEDURII
   
   
               (5)
            
            
               Prin e-mailul din 27 februarie 2018, reclamantul a informat Comisia că își retrage plângerea.
            
         
               (6)
            
            
               În conformitate cu articolul 9 alineatul (1) din regulamentul de bază, procedura poate fi încheiată dacă reclamația este retrasă, cu excepția cazului în care încheierea nu ar fi în interesul Uniunii.
            
         
               (7)
            
            
               Ancheta nu a relevat niciun motiv care să indice că o asemenea încheiere ar fi împotriva intereselor Uniunii. Prin urmare, Comisia a considerat că prezenta anchetă ar trebui încheiată.
            
         
               (8)
            
            
               Părțile interesate au fost informate în consecință și li s-a acordat posibilitatea de a prezenta observații. Cu toate acestea, Comisia nu a primit nicio observație care să indice că încheierea procedurii nu ar fi în interesul Uniunii.
            
         
               (9)
            
            
               Prin urmare, Comisia concluzionează că procedura antidumping vizând importurile în Uniune de ferosiliciu, un feroaliaj care conține, în greutate, minimum 20 %, dar maximum 96 % siliciu și minimum 4 % fier, originar din Egipt și Ucraina ar trebui să fie încheiată fără instituirea de măsuri.
            
         
               (10)
            
            
               Prezenta decizie este conformă cu avizul comitetului instituit prin articolul 15 alineatul (1) din regulamentul de bază,
            
         ADOPTĂ PREZENTA DECIZIE:
   Articolul 1
   Se încheie procedura antidumping vizând importurile în Uniune de ferosiliciu, un feroaliaj care conține, în greutate, minimum 20 %, dar maximum 96 % siliciu și minimum 4 % fier, originar din Egipt și Ucraina, care se încadrează în prezent la codurile NC 7202 21 00, 7202 29 10 și 7202 29 90.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
      Adoptată la Bruxelles, 4 iunie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 176, 30.6.2016, p. 21.
   
      (2)  JO C 251, 2.8.2017, p. 5.